Silindermadu

Silindermadu (Cylindrophis) on silindermadulaste sugukonda kuuluv maoliste perekond.Loomade elu 5:261.

Klassifikatsioon

1978. aastal paigutati silindermadu rullmadulaste sugukonda. 2008. aastal klassifitseerisid Vidal & Hedges sugukonna molekulaarbioloogiliste uuringute ja fülogeneetilise süstemaatika alusel ülmesugukonda Uropeltoidea.

 Liigid 

Silindermao perekonda klassifitseeritakse roomajate andmebaasis järgmised maoliigidPeter Uetz & Jakob Hallermann, Cylindrophis Roomajate andmebaasi veebiversioon (vaadatud 11.06.2016) (inglise keeles):
 Cylindrophis aruensis Boulenger, 1920
 Cylindrophis boulengeri Roux, 1911
 Cylindrophis burmanus Smith, 1943
 Cylindrophis engkariensis Stuebing, 1994
 Cylindrophis isolepis Boulenger, 1896
 Cylindrophis jodiae Amarasinghe, Ineich, Campbell & Hallermann, 2015
 Cylindrophis lineatus Blanford, 1881
 Cylindrophis maculatus (Linnaeus, 1758)
 Cylindrophis melanotus Wagler, 1830
 Cylindrophis mirzae Amarasinghe, Ineich, Campbell & Hallermann, 2015
 Cylindrophis opisthorhodus Boulenger, 1897
 Cylindrophis ruffus Laurenti, 1768 – punane silindermadu
 Cylindrophis subocularis Kieckbusch, Mecke, Hartmann, Ehrmantraut, O'Shea & Kaiser, 2016
 Cylindrophis yamdena Smith & Sidik, 1998.

Levila

Silindermao levila asub Sri Lankas, Myanmaris, Tais, Kambodžas, Vietnamis ja Malai saarestikust kuni Aru saarte ja Uus-Guineani. Neid on kohatud ka Lõuna-Hiinas (Fujian, Hongkong ja Hainan) ja Laoses.McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, 1. köide, Herpetologists' League. 511 l. ISBN 1-893777-00-6 (seeria). ISBN 1-893777-01-4 (köide).

Kirjeldus
Nende kaevuva eluviisi tõttu teatakse nende madude kohta üsna vähe. Saaklooma tapavad nad kehakeerdudega kägistades.

Silindermaod on elussünnitajad. Suguküpsed emasloomad võivad sünnitada kuni 15 poega korraga.

Kui nad tunnetavad ohtu, siis käituvad nad üsna omapäraselt, nii näiteks püüab punane silindermadu (Cylindrohpis rufus) pea keha alla peita ning saba kõrgemale ja esiplaanile tõsta: teatmeteoses "Loomade elu" (V köide, lk 261) kirjeldatakse käitumisviisi järgmiselt:

 Viited 

 Välislingid 
Sissekanne andmebaasis ADW-s
Sissekanne NCBI Taxonomy database'is
Sissekanne Roomajate andmebaasis

Kategooria:Silindermadulased